रियो दी जेनेरियो

रियो डि जेनेरो (पुर्तगाली:Rio de Janeiro यानि "जनवरी को नदी") ब्राजिल को रियो डी जेनेरो राज्य को राजधानी एवं देश को दोस्रो सबबहै ठुलो नगर हो। यो शहर दक्षिण अमेरिका को तेसरो सबहै अधिक जनसंख्या भयाको सहर हो। रियो डि जेनेरो शहर करीब दुई शताब्दि सम्म ब्राजील को राजधानी बना रहा, 1763 देखि 1822 सम्म पुर्तगाली औपनिवेशिक काल का दौरान १८०८ देखि १८२१ सम्म यो पुर्तगाली साम्राज्य को राजधानी थ्यो। आमरूपमी यो रिओ का नाम ले जानिन्छ, शहर को दोसरो उपनाम A Cidade Maravilhosa यानि अद्भुत शहर पनि प्रचलित छ।

रियो डि जेनेरो आपनु प्राकृतिक अवस्थिति, आपनु संगीत रे पर्यटककी निमती समुद्र मी रया पंक्तिबद्ध होटलवाला कोपाकबाना रे इपानेमा टत प्रसिद्ध छन। समुद्र तट का अलावा यहां को सबहै प्रसिद्ध आकर्षणमी कोरकोवाडो पर्वत मी स्थित ईसा मसीह को विशाल मूर्ति क्राईस्ट द रीडिमर ('क्रिस्टो रिडेंटॉर'), जईकी आधुनिक युग को विश्व का सात आश्चर्य मी एक मानिन्छ; केबलकार युक्त शुगरलोफ पर्वत (Pão de Açúcar); सांबोद्रोमो नामक एक विशाल स्थायी कार्निवल परेड मंच रे दुनिया को सबहै ठुलो फुटबल स्टेडियम माईको एक माराकाना (Maracanã) स्टेडियम।

विश्व को दोसरो ठुलो शहरी वन क्षेत्र: फ्लोरेस्ता दा तिजुका, या "तिजुका वन" पनि रिओ मी छ, जो दुनिया को सबहै ठुलो शहरी वन क्षेत्र Parque Estadual da Pedra Branca, वा व्हाइट स्टोन स्टेट पार्क संग लगभग जोडियाछ। गैलिआओ-अंतोनियो कार्लोस जोबिम अंतर्राष्ट्रीय हवाई अड्डा, जईलाई (Galeão) पनि भनिनोछ ब्राजील का सहरहरूलाई रियो डि जेनेरो संग जोडन्छ रे कैयौ अंतरराष्ट्रीय उडानलै संचालन गरन्छ।

आपनु आकर्षण रे सौंदर्य का बावजूद, रियो को गिनती विश्व सबहै अधिक हिंसाग्रस्त सहरमाई हुन्छ। हिंसक अपराध का घटना प्राय झुग्गी बस्तिमी घटन्छन तबैलै यईको असर यहाँका मध्यम वर्गीय रे उच्च वर्गीय इलाका मि लै देखिन्छ।

सन्दर्भ

Category:विश्वका सहरहरू